באמצע שנות השישים חל שינוי בנפך השירים שנשלחו לתחרות. לא עוד בלדות שאנסון רומנטיות. את מקומן תפסו שירים קצביים, בעלי קטעי מחול וסגנון מוזיקלי אתני ומסורתי. בשנת 1965 שודרה התחרות למדינות מזרח אירופה באמצעות ארגון הרדיו והטלוויזיה הבינלאומי . מדרוג אירוויזיון 1965 קבע שיא של 150 מיליון צופים. השיר הזוכה, "Poupée de cire, poupée de son" משל פראנס גל, זכה להצלחה רבה באירופה ובמזרח אסיה. במרוצת השנים נמנה "Poupée de cire, poupée de son" בין השירים המוכרים ביותר מתחרות הזמר של האירוויזיון. הוא הגיע למקום השישי במצעד הסינגלים היפני והסינגפורי בנוסף, נכתבו לו מספר גרסאות כיסוי בשפות שונות דוגמת עברית ("אל תכעסי זה לא אסון") וערבית ("دمية من الشمع ، ودمية من نخالة"). אירוויזיון 1968 הייתה המהדורה הראשונה שצולמה בצבע. אולם רק שש מדינות מתוך 17 המשתתפות החזיקו בטכנולוגיה המאפשרת את שידור התחרות בצבעים, והיתר נאלצו להקרינה בשחור-לבן.